《送酒与元春兄》
宋代·陈著

九月风光又一年，君家无酒坐无钱。
翠微虽负菊花约，安乐应甘饮米权。
举世方争沈醉境，谁人能顾独醒贤。
两从事□聊相谂，会取一般平淡天。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。